मनीष मल्होत्रा के इवेंट में हुईं शामिल, व्हाइट साड़ी में दिखीं गॉर्जियस
डिजाइनर मनीष मल्होत्रा ​ने कल रात एक फैशन शो का आयोजन किया। इस फैशन शो 'द ब्राइडल कॉउचर' में रणवीर सिंह और आलिया भट्ट शोस्टॉपर बने। इस खास मौके पर बिजनेसमैन मुकेश अंबानी भी अपनी बेटी ईशा अंबानी और मां कोकिलाबेन के साथ पहुंचे थे।Attended Manish Malhotra's event, looked gorgeous in white saree
डिजाइनर मनीष मल्होत्रा ​ने कल रात एक फैशन शो का आयोजन किया, जिसमें उन्होंने अपना शानदार ब्राइडल कलेक्शन 'द ब्राइडल कॉउचर' पेश किया। इस फैशन शो में रणवीर सिंह और आलिया भट्ट उनके लिए शोस्टॉपर बने। वहीं, इस खास मौके पर बिजनेसमैन मुकेश अंबानी भी अपनी बेटी ईशा अंबानी और मां कोकिलाबेन के साथ इस इवेंट में पहुंचे थे। इस दौरान दीपिका पादुकोण ने मुकेश अंबानी से मुलाकात की, जिसका एक वीडियो सोशल मीडिया पर सामने आया है।
दीपिका ने मुकेश अंबानी को लगाया गले
वीडियो में दीपिका व्हाइट साड़ी के साथ मैचिंग ब्लाउज में नजर आईं। उनका ये लुक काफी शानदार लग रहा है। उन्होंने जैसे ही मुकेश अंबानी को देखा तो तुरंत उनके पास जाती हैं और उन्हें बड़े ही सम्मान के साथ गले लगा लेती हैं।
इस दौरान मुकेश के पास उनकी बेटी ईशा अंबानी भी खड़ी थीं। दीपिका ने ईशा को भी हग किया। वीडियो में एक्ट्रेस की सासु मां अंजू भावनानी भी उनके साथ ब्लैक आउटफिट में नजर आ रही हैं। ये वीडियो तेजी से सोशल मीडिया पर वायरल हो रहा है।
रणवीर ने भी मुकेश अंबानी से की मुलाकात 
इससे पहले रणवीर सिंह का एक भी एक वीडियो सोशल मीडिया पर सामने आया था। जिसमें वह रैंप वॉक के बीच में मुकेश अंबानी और ईशा अंबानी का अभिवादन करते हुए नजर आ रह हैं।
वीडियो में रणवीर, मुकेश अंबानी से हाथ मिलाते और उनसे बातचीत करते हुए दिखाई दे रहे हैं।
इसके अलावा रणवीर ने रैंप वॉक को बीच में छोड़कर अपनी वाइफ दीपिका पादुकोण को किस भी किया था। इतना ही नहीं उन्होंने अपनी मां के पैर भी छुए थे।
